Paneelin painonapit

KPaneelin käsikirja
Edellinen | Luku 3. Paneelin konfigurointi KDE!paneelin konfigurointi | Seuraava

# 3.2. Paneelin painonapit

Voit siirtää, poistaa tai muuttaa paneelin painonappien ominaisuuksia näpäyttämällä oikealla hiiren näppäimellä napin kuvaketta ja valitsemalla sopivan kohdan ilmestyvästä valikosta.

Painonappi voidaan lisätä seuraavilla kolmella tavalla:

- Lisätäksesi ikkunalistan painonapin paneeliin, valitse sovellusten käynnistäjä > Paneeli > Lisää ikkunalista.

- Lisätäksesi sovelluksen sovellusten käynnistäjästä paneeliin, valitse sovellusten käynnistäjä > Paneeli > Lisää sovellus ja jatka valitsemalla valikosta haluttu sovellus. Voit myös lisätä alivalikon sovellusten käynnistäjästä suoraan paneeliin käyttäen samaa tapaa. Kun liikut valitsemassa "sovellusta" alivalikoissa, valitse valikon ensimmäinen kohta, joka on itse alivalikko. Esimerkiksi Asetukset alivalikon lisääminen paneeliin tapahtuu valitsemalla sovellusten käynnistäjä > Paneeli > Lisää sovellus > Asetukset > Asetukset.

- Raahaa kuvake kfm-ikkunasta tai työpöydältä paneeliin. Vain .kdelnk-tiedostot tai hakemistot, joissa on .kdelnk-tiedostoja voidaan sijoittaa paneeliin. Kun olet sijoittanut kuvakkeen paneeliin, näpäytä sitä oikealla näppäimellä ja valitse Ominaisuudet valikosta tehdäksesi sen määritykset. Huomautus: kun sijoitat kuvakkeen tällä tavalla paneeliin, ole varovainen, että et siirrä tai poista alkuperäistä .kdelnk-tiedostoa tai kansiota tai paneeli ei pysty näyttämään kuvaketta.

Vihjeet: kpanel näyttää vihjeitä paneelin painonapeille ja sovellusten käynnistäjän valinnoille. Voit muuttaa vihjeen sisältöä näpäyttämällä oikealla hiiren näppäimellä ja valitsemalla Ominaisuudet valikosta. Näpäytä Sovellus-kielekettä ja syötä vihjeen teksti Kommentti-kenttään. Joudut ehkä käynnistämään paneelin uudelleen, jotta uusi asetus tulee voimaan (näpäytä paneelia oikealla näppäimellä ja valitse Käynnistä uudelleen).

Sovellusten nielaisu: Sovelluksen ominaisuuksissa Suorita-sivulla on asetukset, joiden avulla voit määritellä painonapin, joka näyttää ajossa olevan ohjelman, staattisen kuvakkeen sijaan. Tämä on erityisen hyödyllistä pienille ilmoitusohjelmille, kuten xbiff. Tee seuraavasti:

- Syötä kenttään Suorita sovelluksen nimi, joka ajetaan paneelissa. Huomaa, että tämä on Suorita, Paneeliin nielaisu -alueella.

- Syötä kenttään Ikkunan otsikko otsikko, joka ilmestyy ajettaessa ohjelmaa normaalisti työpöydällä. kpanel käyttää otsikkoa nielaistavan sovelluksen tunnistamiseen. Jos ikkunalla ei ole otsikkopalkkia, käynnistä ohjelma työpöydällä ja katso työpalkista, mitä otsikkoa käytät.

Edellinen | Alkuun | Seuraava
Paneelin konfigurointi KDE!paneelin konfigurointi | Ylös | Virtuaalityöpöydät